
Skrivetips








Alle skriftlige innleveringer skal være forankret i kursets pensum, men kan gjerne ta med henvisninger og refleksjoner fra andre kurs.  





Innledning av oppgaven bør være konsis og forklare kortfattet hva  du skal  drøfte. Selve drøftingen kommer i del to, som er oppgavens lengste del. Konklusjonen eller oppsummeringen, gir en kort versjon av de vesentligste poeng og funn som du har kommet frem til gjennom sin drøfting. 








Håndtering og bruk av kursets pensum:


Er relevant faglitteratur tatt i bruk på fornuftig måte?


Fremstilles en god forståelse for tematikken, og henger empiri og faglitteratur godt sammen?


Er argumentene i oppgaven presentert på et slikt vis at man forstår at kandidaten har gode kunnskaper om det som presenteres? 





Begrepsbruk, relevante teoretiske innfallsvinkler og bruk av faglitteratur:


Klarer du  å bruke begreper og relevant teori for å forklare sosiale fenomener på en god måte?


Er det brukt faglitteratur, begreper og teori som passer godt til tematikken?


Er teori brukt på en selvstendig måte, eller virker det som om du har basert deg på oppsummering av pensum?





Faglig forståelse:


Klare du å knytte empiri og teori godt sammen; blir ”små steder til store spørsmål”? 


Viser arbeidet at fundering over kvalitative data fra eksempler på handlingsvalg og samhandlingsforløp (empiri), kan lede til forståelsesrammer som kan brukes for å forstå sosial samhandling generelt (teori)?


Klarer du å drøfte med et antropologisk utgangspunkt? Dette henger selvfølgelig sammen med om du  bruker og viser forståelse av pensum.





Drøfting og oppbygging av arbeidet:


Blir problemstillingen/oppgaveteksten drøftet på en god måte, med problematisering av tema? 


Er arbeidet presentert godt; med god oversikt over hva du har satt deg  fore å gjøre, på hvilken måte samt hvorfor? 


Gir du svar på det spørres  om i oppgaveteksten?


Er du selvstendig i din  argumentasjon? Bruker du faglitteratur, pensum og begreper til egne refleksjoner?


Har teksten en god oppbygging; introduksjon, drøftingsdel og konklusjon?





Referanser og kildebruk:


Er referanser og kilder brukt på korrekt vis?








Det som ikke bør skje…:


Plagiat. Hvis du skriver av fra annen litteratur uten å gjøre rede for at det er hentet fra andres arbeid, kan du i verste fall utvises fra universitetet og arbeidet blir annullert.


Bruk av dårlige kilder. Hvis du henviser  til kilder som ikke er å anse som gode (blant annet diverse nettsteder som ikke er faglig forankret, eller henviser til boka Små steder, store spørsmål  som kilde til artikkel/boksom står på pensum)


Ingen kilder. Har du lest pensum i det hele tatt?








Om referanser





Om man kun refererer til andres arbeid, begreper eller ideer eller generelle poenger skal det fremstilles slik: 





On of the main thrusts of Bourdieu’s analysis is showing how Kabyle individuals strategically manipulate social rules and norms (1997). 





Om man referer til et mer spesifikt poeng som framkommer på en bestemt side, framstilles det på denne måten:


 


Selv om maskulinitet  i arbeiderklassen gjerne uttrykkes gjennom symbolks aggresjon, er menn her mer fleksible og pragmatiske i kjønnsrelasjoner (Connell 1996:168). 





Den samme måten gjelder når det er snakk om sitater. Sitater skal imidlertid skilles fra annen tekst. Dette kan gjøres ved å la lengre sitater stå for seg selv, med enkel linjeavstand og innrykk:





Coloureds define themselves and are defined by others, through a process of exclusions as those people who were neither African nor white, and were assimilated to Western culture… Coloureds have therefore usually been conceived as being of ”mixed race. (Adhakari 1993:9)





Når det dreier seg om svært korte sitater (ofte utdrag av en senting) kan disse bakes inn i teksten: 





Following Bourdieu, there is no meaning or opinion that can be seen as liberated from a field of doxa  “… that which comes without saying and hence goes without saying” (Bourdieu 1977:167). 





Om man utelater deler av teksten i et sitat, så gjør man som i eksemplet ovenfor dette tydelig ved å bruke tre punktum i etterfølgende rekkefølge (…).








Når det gjelder litteraturlisten, så skal titlene på bøkene eller tidsskriftene settes i kursiv. Ved henvisning til artikler hentet fra bøker, skal tittelen på artikkelen eller bidrag settes i anførselstegn. Noen eksempler:





Jolly, Pieter. 1996:  


“Between the Lines: Some remarks on “Bushman ethnicity”. In: Skotnes, Pippa (ed.): Miscast. Negotiating the Presence the Bushmen. Cape Town: University of Cape Town Press


Tomaselli, Keyan G. 1999:


“Textualising the San “Past”: Dancing with Development”. In: Visual Anthropology Vol. 12, no 2/3


Weinberg; Paul 1997:


	In search of the San. Johannesburg: Porcupine Press








Om kilder fra Internet er tatt i bruk, så skal disse innlemmes i litteraturlisten; gjerne på slutten, med dato for når de blei brukt.  


 


Om selvvalgt pensum legges opp, vær nøye med å ikke legge opp pensum som allerede er lagt opp i tidligere pensum. Det anses som juks. Det er dog helt greit å bruke teori og begreper fra tidligere pensum i skriftlig arbeid, bare husk å ha med kildehenvisninger og god litteraturliste. 

